Source: http://csm-suceava.ro/volei/item/71-csm-suceava-a-inceput-cu-dreptul-noul-sezon
Timestamp: 2018-03-21 10:35:20+00:00

Document:
Clubul Sportiv Municipal Suceava - CSM Suceava a început cu dreptul noul sezon
CSM Suceava a început cu dreptul noul sezon
Publicat în Volei
După o lungă perioadă de pauză competiţională, echipa de volei seniori a Clubului Sportiv Municipal Suceava a început noul sezon din Divizia A2 cu o victorie pe teren propriu, în faţa celor de la Rapid, scor la seturi 3 – 1 (23 – 25, 25 – 19, 25 – 17 şi 25 – 18 ). Sucevenii au început destul de bine primul set, dar pe fondul lipsei de concentrare şi a greşelilor neforţate le-au făcut oaspeţilor cadou primul act, asta chiar dacă au avut şi şase puncte avans. În următoarele trei seturi, CSM Suceava nu a mai greşit aşa mult şi şi-a adjudecat meciul, profitând şi de o cădere pe fond fizic a rapidiştilor, ce au vrut să repete istoria din campionatul trecut, când au câştigat, dar de această dată gazdele nu le-au mai permis acest lucru.
„Echipa noastră nu a jucat strălucit, dar important este că am câştigat, în faţa unui adversar dificil, cu jucători experimentaţi. Primul set l-am făcut cadou din cauza neatenţiei şi a relaxării, dar în următoarele nu am mai greşit şi am punctat atunci când a trebuit. Am avut prea multe greşeli, mai ales de serviciu, dar în continuare le vom analiza şi sper că le vom elimina”, a declarat antrenorul Victor Pancu.
În acest meci cu Rapid Bucureşti, CSM Suceava a folosit nouă jucători din lot, Sasu, Orăşanu, Giurcă, Petraru, Lupu, Ştefură, Grigore, Gontariu şi Pădurariu.
În etapa viitoare, CSM Suceava va evolua tot acasă, sâmbătă, de la ora 11.00, în compania celor de la Niro Bucureşti.
Sursa: Monitorul de Suceava: http://www.monitorulsv.ro/
Alexandru Orest Raţă, noua speranţă a voleiului sucevean
in Volei
CSM Suceava va juca la Bacău în turneul ce va duce două echipe în barajul de promovare
CSM Suceava va disputa ultima fază a play-off-ului la începutul lui aprilie
CSM Suceava a fost la un pas de surpriză în disputa cu Steaua București
CSM Suceava primeşte vizita unui nume mare din voleiul românesc, Steaua Bucureşti
Mai multe din această categorie: « Un sezon dificil	Început perfect de sezon pentru CSM Suceava »

References: CSM 

CSM 
 CSM 
 CSM 
 CSM 

CSM 

CSM 

CSM 

CSM 
 CSM